Imazhi i Shteteve të Bashkuara në përvjetorin e ndërhyrjes në Irak
Vazhdimi i angazhimit amerikan në Irak, një prej elementëve kryesorë që dëmton imazhin e saj në botë
Shtetet e Bashkuara kanë paguar një kosto të lartë për vendimin e 5 vjetëve më parë, për ndërhyrjen në Irakut dhe rrëzimin e Sadam Huseinit. Anketimet e opinionit tregojnë se opinioni ndërkombëtar për Shtetet e Bashkuara është në nivelin më të ulët që ka qenë ndonjëherë. Siç vihet në dukje në materialin në vazhdim, vazhdimi i angazhimit të Shteteve të Bashkuara në Irak, është një prej elementëve kryesorë që dëmton imazhin e Amerikës në botë. Protestat anti-amerikane janë tani diçka e zakonshme, jo vetëm në vendet që historikisht e kanë kundërshtuar politikën e jashtme amerikane. Demonstruesit kanë dalë nëpër rrugë edhe në vende që kanë qenë aleatët më të ngushtë të Shteteve të Bashkuara. Zemërimi lidhur me Irakun dhe mënyra e trajtimit të terroristëve të dyshuar nga Amerika janë përhapur, veçanërisht në botën arabe. Amr Moussa është Sekretar i Përgjithshëm i Lidhjes Arabe. Dhjetra mijëra viktima në radhët e irakianëve, keqtrajtimet e dokumentuara të të burgosurve irakianë dhe dalja në skenë e një Iraku të dominuar nga sekti shi’it, përkrah një Irani po shi’it, kanë krijuar shqetësimeve mes aleatët arabë të Amerikës. Dhe ndjenjat negative shtrihen përtej rajonit. Mamadi Kaba është aktivist i të drejtave të njeriut në Guine. Edhe në ato vende që kanë çuar trupa në Irak, lufta nuk gëzon popullaritet. Ja si u shpreh një banor i Londrës: Andrew Kohut, i Qendrës Kërkimore Kohut, flet për ndikimin që ka patur lufta: Shoferi i taksisë nga Kajroja Saad Said Awad mendon se Shtetet e Bashkuar mund ta përmirësojnë imazhin e tyre. Presidenti Bush thotë se trupat amerikane do të kthehen në shtëpi sa më shpejt që të jetë e mundur. Dhe analisti Kohut thotë se në se Shtetet e Bashkuara do të mund të mund të realizojnë që lufta të ketë rezultate të suksesshme, atëhere zemërimi global do të mund të zbutet. Përmirësimi i imazhit të Amerikës jashtë vendit do të jetë detyrë e presidentit të ardhshëm të Shteteteve të Bashkuara, që do të dalë nga zgjedhjet e vitit 2009.